Dodge 100 "Kew"

Το Dodge 100 "Kew" ήταν μια σειρά φορτηγών που κατασκευάστηκε από το 1949 έως το 1957 από την αμερικανική εταιρεία Dodge στο βρετανικό εργοστάσιό της στο Kew του Λονδίνου. Τα φορτηγά ονομάζονταν συχνά «μύτη παπαγάλου» λόγω των χαρακτηριστικών σχημάτων από το καπό και την μπροστινή γρίλια τους. 

 Ιστορία 
Τα περισσότερα από τα φορτηγά κινούνταν είτε με πετρελαιοκινητήρες της Perkins είτε με βενζινοκινητήρες της Chrysler. Το αμάξωμα της καμπίνας κατασκευάστηκε από την Briggs Motor Bodies και ήταν κοινό με τα ανταγωνιστικά Ford Thames ET6 και το Leyland Comet.http://rustytrucks.tripod.com/id15.htmlhttps://www.allpar.com/threads/kew-dodge-dodge-trucks-from-the-united-kingdom.229681/

Στην Ινδία, το ίδιο μοντέλο κατασκευάστηκε από την Premier Automobiles Limited και η παραγωγή συνεχίστηκε μέχρι τη δεκαετία του 1980. Πολλά εξακολουθούσαν να λειτουργούν από το 2016 σε ορισμένες περιοχές. Από τις αρχές της δεκαετίας του 1970 ήταν γνωστό ως Premier Roadmaster για τις εκδόσεις ντίζελ και Pioneer για τις εκδόσεις βενζίνης, αλλιώς ήταν απλά γνωστό ως Fargo. Το όχημα παράγονταν με κιτ συναρμολόγησης που εξάγονταν από την Dodge και μετά την εξαγορά της, από την Renault Trucks.

Εκτός από την βασική έκδοση που ήταν φορτηγό με την πίσω καρότσα, παράγονταν και μια έκδοση βαν και λεωφορείου.

 Αναφορές 

 Εξωτερικοί σύνδεσμοι 
 NTT 72 - 1952 Dodge Kew 100 series - Perkins P6 Engine - arriving at Gaydon

100 Kew
Κατηγορία:Βρετανικά αυτοκίνητα
Κατηγορία:Αμερικανικά αυτοκίνητα
Κατηγορία:Επαγγελματικά αυτοκίνητα
Κατηγορία:Φορτηγό
Κατηγορία:Φορτηγό βαν